Ja sam leksikografkinja.
Ja stvaram rječnike.
I moj posao kao leksikografkinje
jest da pokušam staviti sve moguće riječi u rječnik.
Moj posao nije odlučiti što je riječ; to je vaš posao.
Svatko tko govori engleski odlučuje
što je riječ a što nije riječ.
Svaki jezik je tek grupa ljudi koja se dogovara o međusobnom razumijevanju.
Ponekad, kad ljudi pokušavaju odlučiti je li riječ dobra ili loša,
nemaju stvarno dobar razlog.
Pa kažu nešto poput: "Zbog gramatike!"
(Smijeh)
Ja se ne brinem previše za gramatiku -- nemojte nikome ovo reći.
Ali, riječ 'gramatika', u stvari, postoje dvije vrste gramatike.
Postoji gramatika koja živi u vašoj glavi
i ako ste izvorni govornik
ili dobar govornik jezika
to su nesvjesna pravila koja slijedite kada govorite taj jezik.
A to je ono što naučite kada učite jezik kao dijete.
Evo primjera:
Ovo je vag, točno?
To je vag.
Evo još jednog.
Imamo dva komada.
Imamo dva...
Publika: "Vaga."
Erin McKean: Točno! Znali ste kako napraviti plural od vag.
To pravilo živi u vašoj glavi.
Nitko vas nije morao naučiti tom pravilu, vi ga jednostavno razumijete.
Ovo je jedan eksperiment koji je osmislila profesorica na [Bostonskom Sveučilištu]
pod imenom Jean Berko Gleason, 1958.
Pričamo o ovome već dugo.
Ova vrsta prirodnih pravila koja postoje u vašoj glavi
nisu poput prometnih zakona, već su više kao prirodni zakoni.
A nitko vas ne treba podsjećati da poštujete prirodni zakon, zar ne?
Kada napuštate dom ujutro, mama vam ne kaže
"Dušo, mislim da će biti hladno, uzmi jaknu,
ne zaboravi poštivati zakon gravitacije."
Nitko to ne kaže.
Postoje druga pravila koja se više odnose na manire, nego su povezana s prirodom.
Možete misliti na riječ poput šešira.
Jednom kada naučite kako funkcionira šešir,
nitko vam ne treba reći: "Ne nosi šešir na nogama."
Ono što vam trebaju reći je: "Možete li šešire nositi unutra?
Tko nosi šešir?
Koje vrste šešira se nose?"
To je više druga vrsta gramatike,
koju lingvisti često nazivaju upotreba, kao suprotnost gramatici.
Ponekad ljudi koriste ove gramatike zasnovane na pravilima
kako bi obeshrabrili ljude da izmišljaju riječi.
A ja mislim kako je to glupo.
Na primjer, ljudi vam stalno govore:
"Budi kreativan, komponiraj novu glazbu, bavi se umjetnošću, znanošću i tehnologijom."
Ali kada je riječ o riječima, kažu:
"Nemoj! Ne. Kreativnost ovdje prestaje. Prestani s tim."
(Smijeh)
Ako pitate mene, to nema smisla.
Riječi su sjajne. Trebali bismo ih imati više.
Želim da smislite što je moguće više novih riječi.
I reći ću vam šest načina za stvaranje novih riječi u engleskom.
Prvi je najjednostavniji.
Jednostavno ih ukradite iz drugih jezika.
[Kradite od drugih ljudi] (Smijeh)
Lingvisti to nazivaju posuđivanjem,
ali mi nikada ne vraćamo riječi, tako da ću biti iskrena
i nazvati to krađom.
Obično uzimamo riječi za stvari koje volimo, kao na primjer, ukusnu hranu.
Uzeli smo 'kumkvat' iz kineskog, uzeli smo 'karamel' iz francuskog.
Jednako tako uzimamo riječi za fora stvari, poput 'nindža', zar ne?
To smo uzeli iz japanskog,
što je dobra fora jer je od nindža teško bilo što ukrasti.
(Smijeh)
Drugi način za stvaranje novih riječi u engleskom
jest spajanje dvije engleske riječi u jednu.
To se zove slaganje.
Riječi u engleskom su kao lego kocke:
Ako primijenite dovoljno sile, možete spojiti bilo koje dvije.
(Smijeh)
To stalno radimo u engleskom:
Riječi poput 'slomljenog srca', 'knjiškog moljca',
'dvorca od pijeska' su sve složenice.
Zato slobodno pravite riječi kao što je 'duckface', samo ga ne pravite.
(Smijeh)
Sljedeći način za stvaranje riječi u engleskom, je sličan slaganju,
ali ovdje primjenjujete toliku silu prilikom spajanja dvije riječi,
da neki dijelovi otpadnu.
To su pomiješane riječi,
poput 'brunch' koja je mješavina od 'breakfast' i 'lunch'.
'Motel' koji je mješavina 'motor' i 'hotel'.
Koliko vas je ovdje znalo da je 'motel' mješavina?
Da, ta je riječ toliko stara u engleskom
da mnogi ne znaju kako ima dijelova koji su izostavljeni.
'Edutainment' je mješavina od 'education' i 'entertainment'.
I naravno, 'electrocute' je mješavina od 'electric' i 'execute'.
(Smijeh)
Također možete stvarati nove riječi mijenjajući način na koji funkcioniraju.
To se zove funkcijska izmjena.
Uzmete riječ koja funkcionira kao jedna vrsta riječi
i promijenite je u drugu vrstu riječi.
Dobro, koliko vas je znalo da 'friend' (sprijateljiti se) nije uvijek bio glagol?
'Friend' je bila imenica i onda smo je 'poglagoljili'.
Skoro svaka riječ u engleskom može biti 'poglagoljena'.
Jednako tako možete i pridjeve pretvoriti u imenice.
'Commercial' je bio pridjev, a sada je imenica.
I naravno, možete 'zelenjeti' stvari.
Sljedeći način za stvaranje novih riječi u engleskom je tvorba unazad.
Možete uzeti riječ i malo skratiti.
Na primjer, u engleskom smo imali riječ 'editor' prije riječi 'edit'.
'Edit' je stvoreno od 'editor'.
Ponekad ova tvorba unazad zvuči luckasto:
buldožeri buldožiraju, batleri batliraju, a provalnici provaljuju.
(Smijeh)
Sljedeći način za stvaranje riječi na engleskom
je uzeti početna slova nečega i spojiti ih.
Tako 'National Aeronautics and Space Administration' postaje NASA.
Ovo možete napraviti s bilo čime, OMG! (op. prev. akronim od Oh My God).
Dakle, nema veze koliko su blesave te riječi.
One mogu biti dobre engleske riječi.
'Absquatulate' je savršeno dobra engleska riječ.
"Mugwump" je savršeno dobra engleska riječ.
Dakle riječi ne moraju zvučati normalno, mogu zvučati i blesavo.
Zašto bi trebali stvarati riječi?
Morali biste stvarati riječi jer je svaka riječ
prilika da objasnite svoju ideju i prenesete njezin smisao.
A nove riječi privlače pažnju ljudi.
Potiču ljude da se fokusiraju na ono što govorite
i daju vam bolju priliku da objasnite smisao.
Mnogo ljudi na ovoj bini danas je reklo:
"U budućnosti možete napraviti to,
možete nam pomoći s time, pomoći nam u istraživanju i pronalaženju."
Možete osmisliti novu riječ sada.
Engleski nema starosno ograničenje.
Samo naprijed, počnite stvarati riječi danas,
pošaljite mi ih, i ja ću ih staviti u svoj rječnik na Internetu, Wordnik.
Hvala vam puno.
(Pljesak)